ด่วน! “มิสไซล์” ฮูตีโผล่ถล่มริยาดห์ ดันน้ำมันพุ่งกระฉูดบวกเกือบ 3%
ด่วน! "มิสไซล์" ฮูตีโผล่ถล่มริยาดห์ดันน้ำมันพุ่งกระฉูดบวกเกือบ 3%
9 พ.ค. 2561

สำนักข่าวรอยเตอร์รายงานว่า ในวันนี้ (9 พ.ค.61) กองกำลังทหารทางอากาศประเทศซาอุดิอาระเบียได้ทำการยิงสกัดกั้นขีปนาวุธจำนวน 2 ลูก ซึ่งถูกยิงมาจากกลุ่มกบฏฮูตีประเทศเยเมน เหนือน่านฟ้าของกรุงริยาดห์ได้ อย่างไรก็ตามไม่มีรายงานผู้ได้รับบาดเจ็บและความเสียหายจากเหตุการณ์ที่เกิดขึ้น
นอกจากนี้ราคาน้ำมันยังปรับตัวขึ้นหลังจากประธานานาธิบดีโดนัล ทรัมป์ ประกาศคว่ำบาตรอิหร่านอีกครั้ง โดยจะมีผลภายใน 180 วัน หลังจากที่ได้ระงับมาตรการดังกล่าวไปในช่วงที่มีการลงนามในข้อตกลงเมื่อปี 2558 โดยสหรัฐฯ จะใช้มาตรการคว่ำบาตรทางเศรษฐกิจในขั้นสูงสุดกับอิหร่าน ซึ่งเป็นประเทศที่ผู้นำสหรัฐเรียกขานว่าเป็นรัฐที่ให้การสนับสนุนการก่อการร้ายในระดับชั้นนำ
โดยราคาน้ำมันดิบสัญญาซื้อขายล่วงหน้าปรับตัวขึ้นแรง ล่าสุด ราคาน้ำมันดิบล่วงหน้า WTI อยู่ที่ระดับ 71.10 ดอลลาร์/บาร์เรล ปรับตัวขึ้น 2.95% ถือเป็นระดับที่สูงสุดในรอบ 3 ปี ขณะเดียวกันราคาน้ำมันดิบล่วงหน้า Brent อยู่ที่ 77.05 ดอลลาร์/บาร์เรล ปรับตัวขึ้น 2.93%
กราฟราคาน้ำมัน

 
